
    AVIZ

asupra propunerii legislative privind înfiinţarea comunei Ciohorăni, judeţul Iaşi

În conformitate cu prevederile art. 89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, Comisia juridică, de disciplină şi imunităţi a fost sesizată, spre dezbatere şi avizare cu  propunerea legislativă privind înfiinţarea comunei Ciohorăni, judeţul Iaşi, trimisă cu adresa nr. P.L.X-220 din 3 mai 2004, înregistrată  sub nr. 31/463 din 4 mai 2004.
Camera Deputaţilor  este prima Cameră sesizată.

Consiliul Legislativ, cu avizul nr. 662 din 19.04.2004, a avizat favorabil.

Guvernul  a formulat un punct de vedere trimis Camerei Deputaţilor cu adresa nr.2654/DRP din 30 aprilie 2004  prin care consideră ca inoportună promovarea acestei propuneri legislative, la această dată, deoarece s-au declanşat procedurile pentru alegerea autorităţilor administraţiei publice locale din 6 iunie a.c, conform Legii nr.67/2004, iar reorganizarea în acest moment, a unităţilor administativ-teritoriale menţionate ar perturba procesul electoral în plină desfăşurare.  

Potrivit prevederilor art. 60 din Regulamentul Camerei Deputaţilor, comisia a dezbătut propunerea legislativă menţionată mai sus, în şedinţa din 10.05.2004.

Membrii comisiei au examinat propunerea legislativă, expunerea de motive, avizul  Consiliului Legislativ şi punctul de vedere al Guvernului.

În urma dezbaterilor, cu majoritate de voturi, s-a hotărât avizarea negativă a propunerii legislative privind înfiinţarea comunei Ciohorăni, judeţul Iaşi, pentru considerentele menţionate mai sus.


În raport de obiectul şi conţinutul său, proiectul de lege face parte din categoria legilor organice.

